Nr. C 142/6 De Europæiske Fællesskabers Tidende 12. 6. 90 
Forslag til Rådets forordning (EØF) om benyttelse inden for Fællesskabet af TIR-carneter og 
ATA-carneter som forsendelsesdokumenter 
KOM(90) 203 endelig udg. — SYN 271 
(Forelagt af Kommissionen den 23. maj 1990) 
(90/C 142/05) 
RÅDET FOR DE EUROPÆISKE FÆLLESSKABER FIAR — UDSTEDT FØLGENDE FORORDNING: 
under henvisning til Trakten om Oprettelse af Det Euro­
pæiske Økonomiske Fællesskab, særlig artikel 100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I medfør af retsforskrifterne om fællesskabsforsendelse 
kan varer inden for de i disse forskrifter fastsatte 
begrænsninger forsendes inden for Fællesskabet på 
grundlag af TIR-carneter (TIR-konvention) eller 
ATA-carneter (toldkonvention vedrørende ATA-carnet 
for midlertidig indførsel af varer); 
i medfør af artikel 48 i TIR-konventionen har kontrahe­
rende parter, som danner en toldunion eller økonomisk 
union, ret til at fastsætte specielle regler for transporter, 
der påbegyndes, afsluttes i eller passerer gennem deres 
territorier, under forudsætning af at sådanne regler ikke 
svækker de i den pågældende konvention fastsatte 
lettelser; i medfør af artikel 14 i ATA-konventionen kan 
de landområder, som tilhører kontraherende parter, der 
opretter en toldunion eller økonomisk union, anses for at 
udgøre et enkelt landområde; 
ophævelse af Fællesskabets indre grænser og fuldstændig 
fjernelse af kontrol og formaliteter i forbindelse med 
overskridelse af grænserne fører til vedtagelse af bestem­
melser om, at Fællesskabet udgør et samlet område i 
relation til anvendelsen af reglerne for forsendelse af 
varer på grundlag af TIR- eller ATA-carneter; 
iværksættelsen af denne reform gør det i forbindelse med 
TIR- og ATA-ordningerne nødvendigt at vedtage 
gennemførelsesbestemmelser; i dette øjemed er det 
nødvendigt inden for rammerne af et udvalg at tilveje­
bringe et snævert samarbejde mellem medlemsstaterne og 
Kommissionen — KAPITEL 1 
TIR-konventionen 
Artikel 1 
Når en vare i overensstemmelse med gældende bestem­
melser forsendes fra et sted i Fællesskabet til et andet 
under ordningen for international godstransport på 
grundlag af TIR-carneter (TIR-konventionen), anses 
Fællesskabet, ved benyttelse af TIR-carneter i forbindelse 
med denne forsendelse, for at udgøre et enkelt område, 
som er defineret i Rådets forordning (EØF) nr. 2151/84 
af 23. juli 1984 om Fællesskabets toldområde (l). 
Artikel 2 
Ved anvendelsen af artikel 1, litra h), i TIR-konven­
tionen forstås ved »gennemkørselstoldsted« ethvert told­
sted, gennem hvilket et vejkøretøj, en kombination af 
vejkøretøjer eller en container indføres i Fællesskabets 
toldområde eller udføres fra Fællesskabets toldområde 
under en TIR-transport. 
Artikel 3 
Inden for Fællesskabets toldområde iværksættes der 
ingen kontrol eller formaliteter ved overskridelse af 
medlemsstaternes fælles grænser. 
Artikel 4 
Når en forsendelse af en vare fra et sted i Fællesskabet til 
et andet delvis sker gennem et tredjelands område, finder 
kontrollen og formaliteterne i forbindelse med 
TIR-ordningen anvendelse på de steder, hvor forsen­
delsen midlertidigt forlader Fællesskabets toldområde og 
på ny kommer ind i dette område. 
Artikel 5 
Ved anvendelsen af artikel 8, stk. 4, i TIR-konventionen 
anses, når en forsendelse kommer ind i Fællesskabets 
toldområde eller påbegyndes på et toldsted beliggende i 
Fællesskabets toldområde, varerne for succesivt at være 
indført i hver af de medlemsstater, som TIR-transporten 
passerer indtil udgangsstedet i Fællesskabets toldområde 
eller indtil det bestemmelsestoldsted, som er beliggende i 
dette område. 
0) EFT nr. L 197 af 27. 7. 1984, s. 1. 
12. 6. 90 De Europæiske Fællesskabers Tidende Nr. C 142/7 
Artikel 6 
1. Alle varer, der forsendes inden for Fællesskabets 
toldområde på grundlag af TIR-carneter, anses for at 
have status som ikke-fællesskabsvarer, medmindre 
varernes status som fællesskabsvarer er behørigt fastslået. 
2. Kommissionen fastsætter efter fremgangsmåden i 
artikel 14 de nærmere bestemmelser for, hvordan de i 
stk. 1 omhandlede varers status som fællesskabsvarer 
fastslås. 
KAPITEL II 
ATA-konventionen 
Artikel 7 
Når en vare i overensstemmelse med de gældende 
bestemmelser transitforsendes på grundlag af et 
ATA-carnet (ATA-konventionen), anses EF-medlemssta-
ternes områder i forbindelse med denne transit at udgøre 
et enkelt område som defineret i artikel 1. 
Artikel 8 
Ved anvendelsen af ATA-carneter som forsendelsesdo-
kumenter forstås ved »transit« forsendelse af varer fra et 
toldsted i Fællesskabets toldområde til et andet toldsted i 
dette område. 
Artikel 9 
Inden for Fællesskabets toldområde iværksættes der 
ingen kontrol eller formaliteter ved overskridelse af 
medlemsstaternes fælles grænser. 
Artikel 10 
Når en forsendelse fra et sted i Fællesskabet til et andet 
delvis sker gennem et tredjelands område, finder 
kontrollen og formaliteterne i forbindelse med 
ATA-ordningen anvendelse på de steder, hvor forsen­
delsen midlertidigt forlader Fællesskabets toldområde og 
på ny kommer ind i dette område. 
Artikel 11 
1. Alle varer, der forsendes inden for Fællesskabets 
toldområde på grundlag af ATA-carneter, anses for at 
have status som ikke-fællesskabsvarer, medmindre 
varernes status som fællesskabsvarer er behørigt fastslået. 
2. Kommissionen fastsætter efter fremgangsmåden i 
artikel 14 de nærmere bestemmelser for, hvordan de i 
stk. 1 omhandlede varers status som fællesskabsvarer 
fastslås. 
KAPITEL III 
Fælles bestemmelser 
Artikel 12 
1. Konstateres det, at der i forbindelse med en forsen­
delse på grundlag af et TIR-carnet eller en transitforsen­delse på grundlag af et TIR-carnet eller en transitforsen­
delse på grundlag af et ATA-carnet er begået en over­
trædelse eller uregelmæssighed i en bestemt medlemsstat, 
opkræver denne medlemsstat eventuelt forfaldne told- og 
afgiftsbeløb i henhold til de der gældende love og admi­
nistrative bestemmelser, uden at det berører spørgsmålet 
om straffeforfølgning. 
2. Er det ikke muligt at fastslå, på hvilket område 
overtrædelsen eller uregelmæssigheden er begået, anses 
denne for at være begået i den medlemsstat, hvor den er 
konstateret, medmindre forsendelsens retmæssighed eller 
stedet, hvor overtrædelsen eller uregelmæssigheden rent 
faktisk er begået, inden for en nærmere fastsat frist godt­
gøres på en for de kompetente myndigheder tilfredsstil­
lende måde. 
Når den pågældende overtrædelse eller uregelmæssighed 
i mangel af et sådant bevis fortsat anses som begået i den 
medlemsstat, hvor den er konstateret, opkræves told og 
andre afgifter for de pågældende varer af denne 
medlemsstat i henhold til dens love og administrative 
bestemmelser. 
Såfremt det inden udløbet af en frist på tre år regnet fra 
datoen for modtagelsen af det pågældende TIR-carnet 
eller ATA-carnet fastslås, i hvilken medlemsstat den 
pågældende overtrædelse eller uregelmæssighed rent 
faktisk er begået, opkræver denne medlemsstat i henhold 
til sine love og administrative bestemmelser told og andre 
afgifter (med undtagelse af beløb, som i henhold til 
andet afsnit er opkrævet som Fællesskabets egne 
indtægter), der skal betales for varerne i den pågældende 
medlemsstat. I så fald godtgøres de told- og afgiftsbeløb, 
der oprindeligt var opkrævet (med undtagelse af beløb, 
der er opkrævet som Fællesskabets egne indtægter), så 
snart der er ført bevis for den pågældende opkrævning. 
Det TIR-carnet eller ATA-carnet, i henhold til hvilket 
forsendelsen er gennemført, afvikles først ved udløbet af 
ovennævnte frist på tre år eller eventuelt efter betaling af 
gældende told og andre afgifter i den medlemsstat, hvor 
ovennævnte overtrædelse eller uregelmæssighed rent 
faktisk er begået. 
Medlemsstaterne træffer de nødvendige foranstaltninger 
til bekæmpelse af overtrædelser eller uregelmæssigheder 
og til effektiv sanktionering heraf. 
Artikel 13 
1. Resultater af undersøgelser foretaget af en 
medlemsstats kompetente myndigheder som led i anven­
delsen af denne forordning har samme beviskraft i de 
øvrige medlemsstater som resultater af undersøgelser 
foretaget af de kompetente myndigheder i disse 
medlemsstater. 
2. I fornødent omfang meddeler de kompetente 
myndigheder i medlemsstaterne hinanden undersøgelses­
resultater, dokumenter, indberetninger, rapporter og 
oplysninger vedrørende TIR- eller ATA-forsendelser 
samt konstaterede uregelmæssigheder. 
Nr. C 142/8 De Europæiske Fællesskabers Tidende 12. 6. 90 
Artikel 14 
1. Udvalget for Varebevægelser, der er nedsat i 
henhold til artikel 55 i Rådets forordning (EØF) nr. 
222/77 (*), kan behandle ethvert spørgsmål om anven­
delsen af denne forordning, som forelægges det af 
formanden på dennes initiativ eller på anmodning af en 
medlemsstats repræsentant. 
2. De bestemmelser, der er nødvendige for anven­
delsen af denne forordning, vedtages af Kommissionen 
efter høring af udvalget, Kommissionens repræsentant 
forelægger udvalget et udkast til de foranstaltninger, der 
skal træffes. Udvalget afgiver en udtalelse om dette inden 
for en frist, som formanden kan fastsætte under hensyn­
tagen til de pågældende spørgsmåls hastende karakter, i 
givet fald ved afstemning. Udtalelsen optages i mødepro­
tokollen; derudover har hver medlemsstat ret til at anmode om, at dens holdning indføres i mødeproto­
kollen. 
Kommissionen tager størst muligt hensyn til udvalgets 
udtalelse. Den underretter udvalget om, hvorledes den 
har taget hensyn til dets udtalelse. 
KAPITEL IV 
Afsluttende bestemmelser 
Artikel 15 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Den anvendes fra den 1. januar 1993. 
Denne forordning er bindende i alle enkeltheder og 
gælder umiddelbart i hver medlemsstat. 
(») EFT nr. L 38 af 9. 2. 1977, s. 1.